Jaakko Smolander

Jaakko Ilmari Smolander (s. 27. marraskuuta 1945 Vaasa) on suomalainen upseeri ja vara-amiraali evp. Hän toimi Rajavartiolaitoksen päällikkönä 19. huhtikuuta 2004 – 30. marraskuuta 2008. Hän oli ensimmäinen meriupseeri kyseisessä virassa.

Ura
Rajavartiolaitoksen apulaispäällikkönä hän toimi 1998 alkaen. Sitä ennen hän palveli Vartiolentolaivueen komentajana ja Saaristomeren merivartioston komentajana.

Smolander valmistui Kadettikoulusta vuonna 1971 ja Sotakorkeakoulun merisotalinjalta 1981.

Yksityiselämä
Smolanderin isä oli komentajakapteeni Jorma Smolander, joka palveli myös merivartiostossa. Jaakko on naimisissa Taru Smolanderin kanssa.

 Lähteet 

Luokka:Suomalaiset amiraalit
Luokka:Vuonna 1945 syntyneet
Luokka:Elävät henkilöt